የኢትዮ -ሕንድ  ሁለተኛው  የጋራ ኮሚሽን ስብሰባ  እየተካሄደ ነው
ሁለተኛው  የኢትዮ -ሕንድ የጋራ ኮሚሽን ስብሰባ  በኒው ዴሊ መካሄድ ላይ ይገኛል፡፡የጋራ ኮሚሽን ስብሰባ በፖለቲካ ፣ በአካባቢያዊ  እና በዓለም አቀፍ የሠላም እና ደህንነት ጉደዮች እንዲሁም በሳይንስና ቴክኖሎጂ ትብብር ዙሪያ ትኩረት ያደረገ  ውይይት  ይደረግበታል።የሕንድ መንግስት ለኢትዮጵያ በአቅም  ግንባታ  ዘርፍ  የተለያዩ ድጋፎችን እያደረገ ሲሆን  ሕንድ በተጨማሪ  በህዋ ሳይንስ ኢትዮጵያን የመደገፍ ፍላጎት እንዳላት ተገልጿል።እየተካሄደ ባለው ስብሰባም ህንድ የኢትዮጵያ ዲፕሎማሲ ተቋማትን ለመደገፍ  ከኢትዮጵያ  ጋር ስምምነት ትፈራረማለች ተብሎ ይጠበቃል።የኢፌዲሪ የውጭ ጉዳይ ሚኒስትር ክብር ዶክተር ወርቅነህ ገበየሁ  ስብሰባው  ላይ ለመሳተፍ ወደ ኒው ዴሊ መጓዛቸው ታውቋል ።(ውጭ ጉዳይ ሚኒስቴርቃል አቀባይ ጽህፈት ቤት )